கேள்வி: கோலா திராங்கானு - வரலாறு பற்றி விளக்கவும்.
பதில்: திராங்கானு பற்றிய குறிப்புகள் காணப்படும் மிகப் பழைய மூலங்களுள் சீன வரலாற்று மூலங்களும் அடங்கும். சுயி அரச மரபு ''(Sui dynasty)'' காலத்தைச் சேர்ந்த சீன எழுத்தாளர் ஒருவரின் குறிப்பு; தான்-தான் ''(Tan-Tan)'' என்னும் அரசு; சீனாவுக்குத் திறை செலுத்தியதாகக் கூறுகிறது. இந்தத் தான்-தான் அரசு திராங்கானு நிலப்பகுதிக்கு உட்பட்ட ஓர் இடத்தில் அமைந்து இருந்ததாகவும் கூறப் படுகிறது. சீனாவின் சுயி அரசமரபு வீழ்ச்சி அடைந்த பின்னர், தீபகற்ப மலேசியாவின் கிழக்குக் கரையில் இருந்த அந்தத் தான்-தான் அரசு; அந்தக் காலக் கட்டத்தில் சீனாவை ஆட்சி செய்த தாங் அரச மரபுக்குத் ''(Tang dynasty)'' திறை செலுத்தியது. எனினும் 7-ஆம் நூற்றாண்டில் தான்-தான் அரசு சிறீவிஜயம் ஆட்சிக்கு உட்பட்டது. அதன் பின்னர் சீனாவுக்குத் திறை செலுத்துவதை நிறுத்திக் கொண்டது. * 1178-இல் சூ குபெய் (ஆங்கிலம்: ''Zhou Qufei;'' சீனம்: 周去非) என்பவர் எழுதிய லிங்-வாய்-டாய்-டா (ஆங்கிலம்: ''Lingwai Daida;'' சீனம்: 嶺外代答) எனும் நூல்; * 1226-இல் சாவோ ருகுவா ''(Zhao Rugua)'' எழுதிய சூ பான் சி ''(San-fo-ts’i)'' எனும் நூல்; ஆகிய இரண்டு நூல்களும் திராங்கானுவை டெங்-யா-நு ''(Teng-ya-nu)'' அல்லது டெங்-யா-நுங் ''(Teng-ya-nung)'' என்று குறிப்பிடுகின்றன. சிறீவிஜயம் சான் போசி ''(San-fo-ts’i)'' என்று குறிப்பிடுகின்றன. திராங்கானுவை சிறீவிஜயம் சிற்றரசு எனவும் குறிப்பிடுகின்றன.
கேள்வி: கோலா திராங்கானு - திராங்கானு சுல்தானகம் பற்றி தகவல் சொல்.
பதில்: தற்போதைய திராங்கானு சுல்தானகம் 1708-ஆம் ஆண்டில் நிறுவப்பட்டது.இதன் முதலாவது சுல்தான்: முதலாவது சைனல் ஆப்தீன் ''(Sultan Zainal Abidin I)'' தன்னுடைய ஆட்சிப் பீடத்தை கோலா பேராங்கில் நிறுவினார். பின்னர் சில தடவைகள் தன் ஆட்சிப் பீட இடங்களை மாற்றினார். பின்னர், இறுதியாக கோலா திராங்கானுவில் உள்ள புக்கிட் கிளேடாங் ''(Bukit Keledang)'' எனும் இடத்திற்கு அருகில் நிறுவினார். 18-ஆம் நூற்றாண்டில் கோலா திராங்கானு ஒரு சிறிய நகரமாக இருந்தது. அந்த நகரத்தைச் சுற்றி ஆயிரம் வீடுகள் பரவி இருந்தன எனச் சொல்லப்பட்டது. அக்காலத்தில் ஏற்கனவே சீனர்கள் கோலா திராங்கானுவில் காணப் பட்டனர். அந்தக் கட்டத்தில் கோலா திராங்கானு நகரின் மக்கள் தொகையில் அரைப் பங்கினர் சீனர்கள். அவர்கள் வேளாண்மையிலும், வணிகத்திலும் ஈடுபட்டு இருந்தனர். 1831-ஆம் ஆண்டில் சுல்தான் தாவூத் (''Sultan Daud'') இறந்த பின்னர் தெங்கு மன்சூர் (''Tengku Mansur''), தெங்கு ஓமார் (''Tengku Omar'') ஆகியோரிடையே வாரிசுரிமைப் போட்டி ஏற்பட்டு உள்நாட்டுப் போராக வெடித்தது.